      R O M Â N I A

JUDEŢUL HUNEDOARA 

   MUNICIPIUL BRAD

      P R I M A R U L 
  Nr. 9/12077/16.01.2024
R E F E R A T  D E  A P R O B A R E
privind  aprobarea  Planului anual de acţiune al Direcției
 de Asistenţă Socială pentru anul 2024

Potrivit prevederilor art. 118 din Legea nr. 292/2011 a asistenţei sociale, Direcția de Asistență Socială Brad prin Serviciul de Asistenţă Socială a elaborat Planul anual de acţiune al Direcției de Asistenţă Socială Brad pentru anul 2024 care, anterior supunerii spre aprobare Consiliului Local al Municipiului Brad, a fost transmis pentru consultare Serviciului Monitorizare, strategii, dezvoltare şi implementare proiecte, analiză statistică şi incluziune socială, relația cu autoritățile publice locale din cadrul Consiliului Judeţean Hunedoara – Direcţia Generală de Asistenţă  Socială şi Protecţia Copilului.

Acest plan se referă la acțiuni care duc la asigurarea drepturilor depline tuturor copiilor, indivizilor/persoanelor cu handicap, persoanelor vârstnice aflate în dificultate, pentru a putea beneficia complet de participarea la viaţa socială şi economică. 
Scopul său este de a asigura copiilor/persoanelor vulnerabile un sistem de servicii integrate în vederea respectării drepturilor şi satisfacerii nevoilor acestora.
Urmare analizării de către Consiliul Judeţean Hunedoara - Direcţia Generală de Asistenţă şi Protecţia Copilului,  prin adresa nr. 1970/12.01.2024, înregistrată la Primăria Municipiului Brad sub nr. 13996/15.01.2024, s-a confirmat că Planul anual de acţiune al Direcției de Asistenţă Socială Brad pentru anul 2024 respectă modelul - cadru aprobat prin Ordinul nr. 1086/2018 și cuprinde serviciile existente, bugetul estimat pentru funcționarea acestora, activități de informare a publicului, precum și activități de formare profesională a personalului, în funcție de nevoile identificate la nivelul comunității.
În contextul celor de mai sus, am inițiat prezentul proiect de hotărâre prin care am propus aprobarea Planului anual de acțiune al Direcției de Asistență Socială Brad pentru anul 2024 și îl supun spre dezbatere și aprobare plenului Consiliului Local al Municipiului Brad în forma prezentată.
Invoc în susţinerea propunerii mele prevederile art. 118  din Legea nr. 292/2011 a asistenţei sociale, precum și ale Ordinului nr. 1086/2018 privind aprobarea modelului-cadru al Planului anual de acţiune privind serviciile sociale administrate şi finanţate din bugetul consiliului judeţean/consiliului local/Consiliului General al Municipiului Bucureşti, ale art. 129 alin. (2) lit. d), alin.(7) lit. b) și p) din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. (4) din Legea nr. 554/2004 a contenciosului administrativ, actualizată.

